যোগাযোগ মন্ত্রী থাকতে মন্ত্রণালয়ের কার্যক্রমে স্বচ্ছতা রক্ষায় তিনি যে সব ইউও নোট লিখেছেন, প্রধানমন্ত্রী বরাবর যে সব সার সংক্ষেপ প্রেরণ করা হয়েছে তাও তুলে ধরা হয়েছে। আইসিটি মন্ত্রণালয়ের মন্ত্রী থাকাকালীন সিঙ্গাপুর সফর, বাংলাদেশের স্থায়ী প্রতিনিধি হিসাবে বোয়া ফোরাম ফর এশিয়া (বিএফএ) সম্মেলনে যোগদান সংক্রান্ত তথ্য ছবি সংকলনে প্রকাশ করা হয়েছে। সামগ্রিক ভাবে মন্ত্রী হিসাবে তিন বছরের কার্যক্রম ও বইতে স্থান পেয়েছে। দ্বিতীয় সংস্করণে সংযোজিত হয়েছে এশিয়ান ইনফ্রাস্ট্রাকচার ইনভেস্টমেন্ট ব্যাংক এর উপর একটি প্রতিবেদন। দুদক কর্তৃক দায়েরকৃত পদ্মা সেতুর পরামর্শক নিয়োগের মামায় চূড়ান্ত প্রতিবেদন দাখিলের পর পরের অবস্থা, অভিযোগ প্রমাণ না হওয়া এবং সকলকে মামলা থেকে অব্যাহতি দেওয়ার বিষয়টি। সেই সব পেপাড় কাটিংও বইয়ে সংযোজিত করা হয়েছে। আবুল হোসেন মনে করেন তার এই সংকলিত বইটি পাঠকের কাছে বিশেষ করে নতুন প্রজš§ ও গবেষকদের কাছে একটি রেফারেন্স বই হিসাবে সমাদৃত হবে।